EVER สุดยอด! Q3/59 พลิกกำไร 13.27 ลบ. เหตุรายได้พุ่ง
EVER สุดยอด! Q3/59 พลิกกำไร 13.27 ลบ. จากปีก่อนขาดทุน 35.59 ลบ. หลังรายได้พุ่งจากการโอนกรรมสิทธิ์ห้องชุดบ้านเดี่ยว ขณะที่ช่วง 9 เดือนแรกขาดทุน 59.63 ลบ. ขาดทุนเพิ่ม 16% จากปีก่อน 51.31 ลบ.
14 พ.ย. 2559

บริษัท เอเวอร์แลนด์ จำกัด (มหาชน) หรือ EVER รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 13.27 ล้านบาท หรือมีกำไรสุทธิ 0.0034 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 35.59 ล้านบาท หรือขาดทุนสุทธิ 0.011 บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจากบริษัทมีกำไรเพิ่มขึ้นจำนวน 52.89 ล้านบาท หรือเพิ่มขึ้น 148.52 % เป็นผลมาจากการขายเงินลงทุนของบริษัท อาร์เอสยู อินเตอร์เนชั่นแนล ฮอสพิทอล จำกัด และการโอนกรรมสิทธิ์ห้องชุดบ้านเดี่ยวการให้บริการด้านการรักษาพยาบาลของธุรกิจโรงพยาบาล
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 59.63 ล้านบาท หรือขาดทุนสุทธิ 0.0172 บาทต่อหุ้น ขาดทุนเพิ่มขึ้น 16% จากช่วงเดียวกันของปีก่อนที่มีผลขาดทุนสุทธิ 51.31 ล้านบาท หรือขาดทุนสุทธิ 0.0158บาทต่อหุ้น